অন্যদিকে মদীনার লোকেরা ইসলামের আহবানে ব্যাপকভাবে সাড়া দিয়েছিল। তারা মহানবীকে মদীনায় আমন্ত্রণ জানায় এবং সাদরে বরণ করে নেয়। তাঁরা শুধু যে মহানবীর নেতৃত্বকে গ্রহণ করে তাঁর আনুগত্য করার শপথ (বায়াত) করেছিলেন তাই নয়, ঘোষণা করেছিলেন, ‘হে রাসূল আপনি যদি আমাদেরকে আগুনে ঝাঁপিয়ে পড়তে নির্দেশ দেন, তাহলে আমরা তাই করব।’-[আসহাবে রাসূলের জীবনকথাÑমুহাম্মদঅ আব্দুল মা’বুদ] যার কারণে মদীনায় গড়ে উঠেছিল ইসলামী সমাজ এবং কালক্রমে তা পরিণত হয় বিশাল ইসলামী খেলাফতের মূল কেন্দ্রে।